Sant'Ignazio (Erroma)

Sant'Ignazio edo San Ignazio Loiolakoaren eliza (, ) Erromako (Italia) eliza bat da, Jesusen Lagundiaren eliza, haren sortzailea izan zen Ignazio Loiolakoaren omenez sagaratua. Hala ere, euskal santua ez dago hemen hilobiratua baizik eta Erromako beste eliza batean, Gesù elizan.

 Historia 
Hiriburuaren erdigunean kokaturik dago, Pigna rionean.

Collegio Romano eskola 1551ean sortu zen baina hasieratik egoera ekonomiko txarra izan zuen. 1560 urtean itxi eta Jesusen Lagundiak jauregia eta lur eremu osoa erosi zuen. Jauregiak bazuen bere kapera baina txikia zenez Gregorio XV.a Aita Santuak eliza eraikitzea erabaki zuen, kanonizatu berri zen Ignazio Loiolakoaren omenez. Arkitekto jesuiten artean lehiaketa bat antolatu zen eta Orazio Grassiren diseinuak irabazi zuen. 1627an hasi zituzten lanak eta 1640 urtean eman zen lehenengo meza. Eliza erdi eraikita bazegoen ere Jesusen Lagundiaren mendeurrena ospatu nahi izan zen. 1722an inauguratu zuten ofizialki eliza.

 Barnealdea 
Jesusen Lagundiaren ama eliza den Gesù elizaren antzeko eredua du barnealdeak. Latindar gurutzea oinarri hartuta gela handi bat eta hiru kapera alde banatan. Habeartearen sabaian Andrea Pozzoren fresko erraldoi bat dago, San Ignazioren apoteosia, Andrea Pozzoren maisulana.

 Iruditegia 

 Erreferentziak 

 Kanpo estekak 

Kategoria:Eliza barrokoak
Kategoria:Erromako elizak
Kategoria:XVIII. mendean amaitutako eraikinak
Kategoria:Jesusen Lagundia
Kategoria:Pigna (Erroma)
Kategoria:Ignazio Loiolakoari lotutako eraikinak